
Sisekonkursi väljakuulutamine linnasekretäri
vaba ametikoha täitmiseks
1. Asjaolud ja menetluse käik
[bookmark: _GoBack]Senise linnasekretäri teenistussuhe lõppes 01.11.2019. Linnasekretäri ametiülesannete täimiseks, kuni ametikohale väljakuulutatava konkursi tulemuste põhjal uue linnasekretäri nimetamiseni, on määratud linnasekretäri kohusetäitja. Reeglina vaba ametikoht täidetakse avaliku konkursi korras. Samas avaliku teenistuse seadus (ATS) § 16 lg 2 võimaldab konkursi avalikust väljakuulutamisest loobuda ja korraldada sisekonkurss kui on põhjendatud alus arvata, et vaba ametikoht on otstarbekas täita konkursi väljakuulutamisega ühe või enama ametiasutuse sees. Narva linnavalitsus peab sisekonkursi korraldamist otstarbekaks kuna linnavalitsuse ametiasutuste teenistuses olevate paljude ametnike haridus, töökogemus, teadmised ja oskused vastavad teenistusülesannete täitmiseks kehtestatud nõuetele, mistõttu võib eeldada, et eeltoodud asjaolud võimaldavad linnavalitsuse ametiasutuste ametnikel linnasekretäri ametikohal teenistusülesandeid täita paremini kui muudel isikutel.
2. Õiguslikud alused
2.1. Avaliku teenistuse seaduse § 16 lõike 2 alusel konkursi avalikust väljakuulutamisest võib loobuda ja korraldada sisekonkursi, kui on põhjendatud alus arvata, et vaba ametikoht on otstarbekas täita konkursi väljakuulutamisega ühe või enama ametiasutuse sees. 
2.2. Juhindudes avaliku teenistuse seaduse § 17 lõikest 2 tuleb sisekonkursi korraldamisel vabast või vabanevast ametikohast teatada ametiasutusesisese infovahetuskanali kaudu. Kandidaatide taotluste esitamise tähtaeg ei tohi olla lühem kui 14 kalendripäeva ametiasutusesisese infovahetuskanali kaudu konkursikuulutuse avaldamise päevast arvates.
3. Otsus
3.1. Kuulutada välja Narva linna ametiasutuste sisene sisekonkurss Narva linnasekretäri ametikoha täitmiseks.
3.2. Konkursiteade avaldatakse Narva Linnavalitsuse siseveebilehel.
3.3. Konkursiteate peavad olema järgmised andmeid:
· konkursi korras täidetava ametikoha nimetus;
· teenistusülesannete lühikirjeldust;
· kandidaadile esitatavad nõuded;
· avalduse esitamise tähtaeg  ja viis;
· koos avaldusega esitatavate dokumentide loetelu.
3.4. Kinnitada konkursikomisjon järgmises koosseisus:
Aleksei Jevgrafov	– linnapea, komisjoni esimees;
Jelena Golubeva	– rahandusameti direktor, linnavalitsuse liige;
Jelena Vassiljeva	– sotsiaalabi ameti direktor, linnavalitsuse liige;
Jelena Skulatšova	– linnamajandusameti direktor, linnavalitsuse liige;
Viktoria Lutus	– kultuuriosakonna juhataja, linnavalitsuse liige. 
3.5. Kandidaadi haridus ja töökogemus peavad vastama kohaliku omavalitsuse korralduse seaduse § 55 lõike 2 nõuetele.
3.6. Kandidaat esitab komisjonile järgmised dokumendid:
· sooviavaldus;
· CV;
· allkirjastatud kinnitus, et kandidaat vastab ametikohale astumiseks seaduses sätestatud nõuetele;
· haridust tõendava dokumendi koopia;
· isikut tõendava dokumendi koopia;
· muud enda poolt oluliseks ja informatiivseks peetavad dokumendid.
3.7. Dokumendid tuleb saata digitaalselt allkirjastatult e-posti teel aadressile konkurss@narva.ee.
3.8. Dokumendid tuleb esitada hiljemalt 16.12.2019.
4. Rakendussätted
4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
4.2. Korraldus jõustub seadusega sätestatud korras.

